|  |  |
| --- | --- |
|  | **Gymnázium Vojtecha Mihálika**  Kostolná 119/8 | 926 01 Sereď | Slovenská republika |

**Základné pravidlá videokonferenčného vyučovania**

1. Prihláste sa do systému aspoň desať minút pred začiatkom videokonferencie. (Dáte si tak

šancu odstrániť prípadné technické problémy, ubezpečiť sa, že Vám správne fungujú

mikrofón a slúchadlá).

2. Nastavte si vhodné pozadie, tapetu. (chránite si tak svoje súkromie)

3. Rešpektujte, kto schôdzku vedie, moderuje. (pri vyučovaní je to spravidla vyučujúci)

4. Správajte sa slušne a nerozprávajte všetci naraz.

5. Vždy musí byť jasné, kto má práve slovo, kto má v danom momente rozprávať. Ak

nehovoríte, vypnite mikrofón.

6. Počas online hodiny sa môžete hlásiť o slovo - v Teams zapnutím Ručičky.

7. Pokiaľ je to možné používajte slúchadlá (obmedzíte hluk v svojom okolí).

8. Ak máte reproduktory, nastavte si hlasitosť tak, aby ste počuli, ale aby neboli príliš nahlas.

9. Aby Vám obraz zbytočne nesekal (nie všetci majú stále perfektné pripojenie k internetu),

obraz majte zapnutý len v prípade potreby, rozprávajte len pomocou mikrofónu.

10. Pokiaľ Vám seká video od ostatných, snažte sa ísť čo najbližšie k svojmu wifi routeru.

11. Zdieľajte iba to, čo zdieľať chcete. (napr. prezentujte len jedno okno namiesto celej

obrazovky). Niekedy je ale potrebné zdieľať viac okien a preto si skontrolujte pracovnú

plochu a minimalizujte nepotrebné okná.

Pre žiakov, ktorí sa z objektívnych dôvodov nemôžu stretnutia v danom čase zúčastniť, je možné urobiť nahrávku z videokonferencie. Samozrejme, s ohľadom na ochranu osobných údajov je vyučujúci vždy povinný študentov na nahrávanie videokonferencie vopred upozorniť.

Vypracovala: PaedDr. Karin Macháčová

Schválila: RNDr. Viera Tkáčová, riaditeľka školy